O **póker**, é un xogo de cartas xogado por dúas ou máis persoas, moi común en casinos. É o máis popular dunha clase de xogos nos cales os xogadores coas cartas total ou parcialmente escondidas fan apostas para un *monte* central, despois do que o resultante das apostas é atribuído ao xogador ou xogadores que posuíran o mellor conxunto de cartas.

Para xogar ao póker, é necesario aprender as regras e procedementos básicos do xogo, os valores das varias combinacións de cartas e as regras sobre as apostas e os seus límites. Algúns coñecementos sobre o equipamento usado para xogar son útiles. Hai tamén moitas variantes do póker, categorizadas libremente como *póker fechado (draw poker)*, *póker aberto (stud poker)*, *community card poker* e outros. Os xogos máis habituais das primeiras tres categorías son o *Five-Cards Draw*, *seven-card stud* e *Texas hold'em*, respectivamente. Cada un destes tres xogos é un bo punto de partida para aprender outros xogos do mesmo xénero.

Escaleira de cor real
O póker é o xogo de azar máis xogado no mundo.

Historia
--------

A orixe do póker é moi antiga e está ligada a varios outros xogos que tamén se basean en combinacións de cartas do mesmo valor e que presentan un sistema de apostas moi semellante ao do póker actual. A versión máis antiga do póker chamábase "As-nas" e xurdiu en Persia, no século XV.

A palabra póker vén do inglés **poker**, que se orixina do francés **poque**, que á súa vez deriva do alemán **pochen** que significa **xogar de farol**.

O xogo actual desenvolveuse nos Estados Unidos e tornouse no xogo favorito dos norteamericanos, especialmente dos pioneiros do Oeste. O póker como é coñecido no Brasil, é orixinario da Europa e corresponde a apenas dúas ou tres das máis de cen modalidades practicadas nos Estados Unidos.

Clasificación de xogadas
------------------------

|  | Xogada | *Xogada Inglés* | Descrición |  | Estatística |
| --- | --- | --- | --- | --- | --- |
| 1 | **Escaleira Real** | *Royal Flush* | Son 5 cartas seguidas do mesmo pau ata ao ás. |  | 4 |
| 2 | **Escaleira de Cor** | *Straight Flush* | Son 5 cartas seguidas do mesmo pau que non sexa ata ao ás. |  | 36 |
| 3 | **Póker** | *Poker* | Son 4 cartas iguais. |  | 624 |
| 4 | **Full** | *Full* | Son 3 cartas iguais, máis outras dúas iguais. |  | 3.744 |
| 5 | **Cor** | *Flush* | Son 5 cartas do mesmo pau sen ser seguidas |  | 5.108 |
| 6 | **Escaleira** | *Straight* | Son 5 cartas seguidas de paus diferentes. |  | 10.200 |
| 7 | **Trío** | *Three of a kind* | Son 3 cartas iguais máis dúas diferentes. |  | 54.912 |
| 8 | **Dobre Parella** | *Two Pairs* | Son 2 pares de cartas. |  | 123.552 |
| 9 | **Parella** | *One Pair* | Son 2 cartas iguais e tres diferentes. |  | 1.098.240 |
| 10 | **A Carta máis elevada** | *No Pair* | Gaña quen tivese a cartas máis alta. |  |  |

Notas
-----

1. ↑  Definicións no *Dicionario da Real Academia Galega* e no Portal das Palabras para *Póker*.
2. ↑  Woody, Bowen (12 de xullo de 2012). "What are the Basic Steps to Playing Poker?". Envision2bwell. Consultado o 25 de febreiro de 2019.

|  |  |
| --- | --- |
| Control de autoridades | 
* Wd: Q80131
* AAT: 300222742
* BNCF: 18211
* BNF: 11932817w
* BGG: 1115
* EBID: ID
* GEC: 0133589
* GND: 4046472-6
* LCCN: sh85103968
* NKC: ph221994
* Treccani: poker

 |